JohanHeinsen/ENO huggingface dataset:
Ribe Stifts Adresseaviser, 1848-08-18
Naar Hovedstadens Jndvaanere i de uforglemmelige Martsdage traadte frem for Hans Majestæt og begjærede et nyt, folkeligt Ministerium og en ny Tingenes Orden indført, da feilede de ikke ved at begjære det i hele Folkets Navn, - og da Hans Majestæt kaldte Dem til at løse den store Opgave, og paalagde Dem Ansvar for sig og for Folket, da tilfredsstillede Han upaatvivlelig et almindeligt FolkeØnske. - Det var imidlertid at forudsee, at den gamle forældede Betragtning vilde lade sig høre, saasnart Folket havde givet den bebudede Frihed sin første Morgenhilsen. Det var at forudsee, og, saavidt vi har kunnet forstaae de utydelige Røster, forsøger nu det forældede System at bukke op i den samme Hovedstad, hvor for faa Maaneder siden et nyt Folkeliv vaagnede, og indtog Alle ved sin ungdommelige Friskhed, ægte Danskhed, og værdige Holdning. Et saadant, som vi mene, afmægtigt Forsøg paa at vende tilbage til en Tingenes Tilstand, der er opløst i sit eget Jndre, vækker ingen Deeltagelse hos det Danske Folk, men vil og ganske kort Tid, derom ere vi overbeviste, arbeide sig træt, og blive overgivet til velfortjent Forglemmelse. Vi ønske en i Sandhed fri Forfatning, en saadan, der fremkalder og vedligeholder en fri og levende Vexelvirkning mellem Konge og Folk. Vi vente alle Baand løste, som hindre de ædle og velgjørende Kræfter fra at virke frit og uhindret, til Held og Lykke for det borgerlige Selskab, men vi vente ogsaa, at det Raa og Frække, det Vilde og Dyriske, som ethvert Folk mere eller mindre bærer i sig, og som virker forstyrrende og opløsende i Borgersamfundet, maa neddæmpes og saavidt muligt tilintetgjøres. Vi har Tillid til Dem, og denne Tillid har vi herved villet udtale. De Fleste af Dem stod forhen blandt Fribedens Forkæmper, nu sidder De ved Statens Roer, og skulle føre Fædernelandet til Frihed og Lykke. Den Almægtige, som har Danmarks Lykke i sin Haand, lade Alting lykkes under Deres Haand.
Ribe Stifts Adresseaviser, 1848-08-18
Ribe, den 17. August 1818. (120 Underskrivter.)
Ribe Stifts Adresseaviser, 1848-08-18
Til vor Beretning om Valgmødet i Gram d. 29. f. M. ville vi endnu tilføie, at begge de Valgte, Becker og Posselt, have aflaaet at modtage Valgene. Blandt dem Hr. Bruhn havde anmodet om at assistere ved Valghandlingen negtede flere at møde, navnlig Hr. Sognefoged J. Thomsen i Skodborg. Flere af dem, som havde indfundet sig ved dette Valgmøde have mødt en saadan Modtagelse i deres Hjem og paa andre Steder, at de visseligen ønske ikke at have givet Møde ved denne Forsamling.
Ribe Stifts Adresseaviser, 1848-08-18
J de fleste Sogne mellem Ribe, Tønder og Lygumkloster have Beboerne nu besluttet hverken at levere Kjørseler eller Korn og Furage til Fjenden, uagtet de sidste Rekvisitioner vare ledsagede af Trusler om, at Dragoner ville afhente dem med Magt, dersom Beboerne ikke bragte dem. J Norfardrup Sogn har man allerede tidligere taget samme Beslutning. Grændsevagterne fra store Andst til Foldingbro staae under det jydske Skarpskytterkorps's Opsigt. Hr. Scheuerlin af det jagdske Frikorps, er kaldt bort fra Posten ved Gredstedbro, hvor han, navnlig ved at standse Postgangen viste, at han enten havde en urigtig Ordre eller at han ikke forstod den. Denne Post er nu ogsaa besat af Skytter.
Ribe Stifts Adresseaviser, 1848-08-18
Paa Sønderbo Strand paa Fano har en Kone nyligen været saa heldig at finde et Stykke Rav af 5 Punds Vægt, der vurderes til 300 Rbd. 9de S. eft. Trinitatis, d. 20. August, holdes i Domkirken Gudstjeneste for St. Cathrine Sogn. Hr. Stiftsprovst Dangaard prædiker. (Forlangt indrykket.)
Ribe Stifts Adresseaviser, 1848-08-18
Den danske Bonde har i Oldtiden været med paa Folketinge, talt egen og Landets Sag. Armod og Uvidenhed, Pavevælde og Adelsvælde fjernede Bonden, anviste ham en underordnet, ja underkuet Stilling.
Ribe Stifts Adresseaviser, 1848-08-18
Reformationen hævede Pavemagten; men Adelen, overmægtig og overmodig, foreskrev Kongerne Love, indtil Geistlighed og Borgerstand bevirkede Enevolds regjeringen indført. Trykt i Ribe hos Chr. sal. Hyphoff. I egne og de andre Stænders Øine gjaldt Bondestanden saare lidet, indtil Frederik den 6te og hans Mænd søgte at skaffe denne Stand saamegen Frihed og Oplysning, at den kunde gjenvinde Agtelse for sig selv og hos Andre, ja endog indtage Sæde i Amtsraad og Stændersal.
Ribe Stifts Adresseaviser, 1848-08-18
J Lighed med de øvrige Stænder og uden Forskjæl, er denne Stand nu af Regjeringen opfordret at deeltage, vælgende og valgbar til den forestaaende Rigsforsamling. Borgere, Bønder og Landmænd, erklærer Eder ei selv i Umyndigheds Stand, gjører Eder Uleilighed, imens det er Tid, og vælger af Eders Midte, Mænd der have reen og varm Følelse for Sagen, sund Forstand og retskaffen god Villie.
Ribe Stifts Adresseaviser, 1848-08-18
J denne Henseende tillader man sig at foreslaae, Vælgerne i hvert Sogn i Valgdistriktet udnævne 1 a 2 Valgmænd, disse samles, bestemmende Tid og Sted i Valgdistriktet, overlægge, stemme om og bestemme hvilke 2 a 3 Mænd de kjende og ansee bedste skikkede til dette vigtige Hverv. De saaledes paapegede Mænd opfordres til at møde ved det egentlige Valg, og der er da Grund til at vente at vælgerne selv blandt de bedre ville udfinde den Bedste.
Ribe Stifts Adresseaviser, 1848-08-18
Bekiendtgjørelser. To Stkr. aarings Tyre af Egnens Race kunne erholdes til Kjøbs hos Th. V. Thygesen, i Ballum.
Ribe Stifts Adresseaviser, 1848-08-18
Der ønskes en Seminarist til Skolelærer i Nor huus, Ballum Sogn; i Løn, samt til Kost og Logie, a., udbetales ham aarlig 60 Rd. S. H. Cour. Om denne Post, der kan tiltrædes 1. Octbr. eller 1. Novbr. dette Aar, melde man sig inden 12. Septbr. hos Provsten i Døstrup.
Ribe Stifts Adresseaviser, 1848-08-18
At Kjøbmand Carl Hartvig Levinsen heraf Staden under 29. dennes har opgivet sit Boe til Skifterettens Behandling som fallit, bekjendtgjøres herved i Henhold til Placat 10. April 1841. Fredericia Skifteret, den 31. Juli 1818. Dræbye. Rahbeck.
Ribe Stifts Adresseaviser, 1848-08-18
Alle og Enhver, som maatte have Noget at fordre i Stervboerne efter: 1) Mariane Jensdatter af Himmerighuus i Bøvling Sogn, Huusmand Niels Olesen Smørpoths Hustrue; 2) Jndsidder Jver Jversen Pallesgaard af Lille Humlum i Resen Sogn; 3) Strømpevæver Stephen Jensen Nørre-Torp J Møborg Sogn, død i Horsens; 4) Jndsidderske Else eller Ellen Christensdatter. Enke efter Poul Milqvorsen af Grummesgaard huus i Nørre-Nissum Sogn; indkaldes herved med 12 Ugers Varsel til for mig som Skifteforvalter at anmelde og beviisliggjøre deres Krav. Skodborg og Wandfuld Herreders Contoir i Lemvig, den J. C. Voigt. 10. August 1848. En lille enetages Vindovn ønskes strax tilleieAdressekontoret anviser.
Ribe Stifts Adresseaviser, 1848-08-21
Ribe. Avertissements-Tidende. Stifts Avis og Udgivet af Chr. sal. Hyphoff, redigeret af E. Hyphoff. Mandagen den 21. August. No 100
Ribe Stifts Adresseaviser, 1848-08-21
Udenlandske Efterretninger. Frankrigs og Englands Gesandter i Turin have faaet Ordre at begive sig til Krigsskuepladsen i Ovre-Jtalien for at søge at tilveiebringe en Vaabenstilstand. - Man forsikkrer, at den polske General Skrynecki har paa Carl Alberts Anmodning modtaget Kommanden over den sardiniske Hær. - J den tydske Rigsforsamling har Hr. Radowitz foreslaaet, at Centralmagten skal tilbyde sin Mægling i den østerrigsk italienske Sag og foreslaae, at Landene indtil Mincio forblive ved Østerrig og bliver Medlem af et italiensk Forbund, under Forbindelse med Tydskland. Østerrig maa forblive i Forbindelse med det venetianske Gebet, mente han, Keiseren af Østerrig ankom d. 12. Aug, til Wien, i en svag Tilstand.
Ribe Stifts Adresseaviser, 1848-08-21
J Limburg er fuldkommen Rolighed, hvortil Minister Lichtenveldt tilligemed Autoriteterne have medvirket, og Troppebevægelserne have kun til Hensigat opretholde de bestaaende Love og Beskyttelse af Person og Eiendom.
Ribe Stifts Adresseaviser, 1848-08-21
Om nogle Gadeuroligheder, som have fundet Sted i Hamborg, har Berl. T. modtaget følgende Efterretninger: Allerede i lang Tid sporedes en stærk Gjæring i Hamborg, og flere politiske Klubber holdt en Forsamling, hvis Forhandlinger skulde fortsættes d. 15. Masserne ere blevne saaledes bearbeidede, at man venter det værste. Forspillet begyndte allerede i forrige Fredags Aftes. J Bladet "Die Reform var et Brev indrykket fra en Mand paa Hospitalet, hvori det heed, at man holdt ham og flere indespærrede som Vanvittige, for at tilrane sig deres Penge. Han opfordrede nu Hamborgerne til at befrie sig. Der forsamlede sig derfor endeel Mennesker udenfor Hospitalet, som imidlertid allerede var besat af en stærk Borgervagt, hvorfor her intet kunde udrettes. Man forføjede sig altsaa bort, men ved Steinthorblev Massen angreben af en Bataillon Borgergade med fældet Bajonnet. Man vilde opkaste Barrikader, men det lykkedes ikke. Efter at flere paa begge Sider vare blevne saarede og nogle arresterede blev det roligt. Om Løverdagen bleve Lederne for Klubberne, Dr. Gallois, Dr. Trittau og Wilh. Mark, Redaktør af "Mephistopheles, fængslede. Klubberne samlede sig, udstedte en energisk Protest til Senatet og forlangte dem frigivne. En Proklamation fra Senatet blev opslaaet, og de Arresterede kom henimod Aften fri mod Kaution.
Ribe Stifts Adresseaviser, 1848-08-21
Indenlandske Efterretninger. Minister Monrad har udstedt et Circulaire, hvori han, efter at have anført Lovens 2157, som paabyder Degnen at besørge Præsternes Embedsbreve, forespørger Geistligheden angaaende disses Forsendelse: "Det er mig imidlertid bekjendt, at der paa forskjellige Steder har dannet sig en anden Praxis i Henseende til den saakalte Provstetaskes og andre Embedsbreves Forsendelse mellem Præsterne, idet paa nogle Steder Præsterne selv have overtaget Besørgelsen heraf, og paa andre Communerne have paataget sig at lønne et Kirkebud eller tilstaaet Skolelærerne en Godtgjørelse hertil. Jeg skulde derfor, forinden videre Bestemmelse tages med Hensyn til en paatænkt Forandring med Provstetaskens og Embeds breves Besørgelse mellem Præsterne, tjenstlig af Hr. - - og Deres Høiærværdighed udbede mig Oplysning behageligen meddeelt om, hvorledes der i denne Henseende forholdes i Deres fælles Embedsdistrict, om enten Præsterne selv have paataget sig Forsendelsen, eller og Communerne lønne et Kirke bud, eller og Forsendelsen besørges af Skolelærerne, og i sidste Tilfælde om dette skeer mod eller uden Godtgjørelse af Communerne.
Ribe Stifts Adresseaviser, 1848-08-21
Fra Kbhavn skrives i Flyst. De stedfundne Avancements ved Borgergarden have ikke vakt ringe Misnøie iblandt Officererne, da flere af disse ere forbi sprungne af yngre, ja endog af ganske unge Kolleger. Dette i Forening med den af Krigsministeren tagne Bestemmelse, at Kompagnichefspladserne herefter skulle være ugagerede, har foranlediget et betydeligt Antal Officerer af de forskjellige Charger til at indgive Ansøgning om Afsked. Seenere har Krigsministeren forandret sin første Bestemmelse derhen, at KompagniKommandørerne fremdeles skulle vedblive at oppebære det hidtil tilstaaede Beløb som Godtgjørelse for de med Stillingen forbundne Udgivter, saalænge indtil der angaaende disse Forhold og navnlig angaaende Ansættelse af lønnede Depot- og Exerceer-Sergeanter emanere endelige Bestemmelser.
Ribe Stifts Adresseaviser, 1848-08-21
Af et Brev fra Vestindien, meddeelt i NørrejTid., fremhæve vi følgende Passus: Chefen for vor Orlogsbrig, en ægte dansk Kriger, der med Activitet har krydset her i alle Farvande, var endelig saa heldig at tage og bringe 2 Hamborger Skibe ind i St. Thomas's Havn og overgive dem til Guvernøren; men denne lod, Gud veed af hvilken Grund, begge frit drage bort igjen.
Ribe Stifts Adresseaviser, 1848-08-21
Marineministeriet har med megen Paaskjønnelse modtaget fra J. L. S. en patriotisk Gave af 400 Species som et lidet Bidrag til at bestride Omkostningerne til den udvidede Blokade." (B. T.)
Ribe Stifts Adresseaviser, 1848-08-21
Efter et privat Brev meddeles i Berl. T.: En dansk Mand, som har besøgt de Fangne i Stade, fortæller, at Fangerne have det meget godt og at man i Stade viser megen Deeltagelse for dem. Han var tilstede ved Begravelsen af en Dragon, som døde af en hidsig Feber. Begravelsen var høitidelig. Foran Liget kom et Detaschement hannoveranske Soldater, derpaa Ligkisten, der af Damerne var bleven omvunden med Blomsterkrandse, dernæst fulgte Præsten, og endelig alle de danske Officerer, Frivillige og Menige. Ved Graven holdt Præsten en smuk og gribende Tale, og derpaa afbrændtes en Salve af flere Skud. Vor slesvigholsteensksindede Gesandt v. Brockdoff i Haag er nu removeret og en anden, dansksindet Adelsmand, Baron Ulysses v. Dirckink-Holmfeld, tidligere Amtsforvalter i Pinneberg (fra hvilken Post den prov. Regjering bortfjernede ham, udnævnt i hans Sted. (Aalb. Av.)
Ribe Stifts Adresseaviser, 1848-08-21
Den bekjendte Amtsforvalter Krogh i Haderslev er af den prov. Regjering udnævnt til Amtsforvalter, i Pinneberg. Denne Glæde bliver vel ogsaa kun kort. (Aalb. Av.)¬
Ribe Stifts Adresseaviser, 1848-08-21
De fangne preussiske Kuraserer kunne ikke noksom udtale deres Beundring for den unge Holstein-Rathlou, Anføreren for det nørrejydske ridende Skytte korps, der ganske ene var sprængt ind i Gaarden (i Steppinge), hvor de Fjentlige havde barrikaderet sig, og med en Pistol i een Haand og Sabelen i den anden opfordrede dem til at overgive sig. Han havde først nedskudt Hesten under Vagtmesteren, som fortalte dette. (N. P. E.) 250 af de opbragte preussiske Skibes Mandskab bleve i Søndags overførte til en preussisk Havn paa det tagne Barkskib Hiramt, slæbt af Valdemar Herregaarden "Juelsberg, i Nærheden af Nyborg er Natten til Mandag størstedelen afbrændt. (Aalb. Av.)
Ribe Stifts Adresseaviser, 1848-08-21
Astronomen Dr. Pedersen har paa det Schumacherske Observatorium i Altona den 8de de, opdaget en ny Komet. (Aalb. Av.) Hvilke fortræffelige Sø-Experimenter man i Tydskland ruger over for at komme vor kjekke Marine tillive, kan sees af en interessant Beretning fra Schlesvigholstein i "Voss. Zeit., hvorefter en udmærket Lærd, Prof. Himmelling, har udfundet den stindrige Plan, at beskytte Kiel, især naar den blev Sæde for den schlesvigholsteenske constituerende Forsamling, imod en Landgang af de Danske ved en Art Helvedesmaskine med 8000 Pund Krudt, der skulde i Rør ledes igjennem Kieler Fjorden og være bevægelig fra Landsiden, saaledes at de danske Krigsskibe i en vis Distance, kunne - sprænges i Luften. Det er Helvede til genial Jdee. Den skal nok løfte bille. (Aalb. Av.)
Ribe Stifts Adresseaviser, 1848-08-21
Af et Brev fra Als d. 10. ds. "Folkeraadet herpaa Øen har udsendt en Erklæring til Underskrift, der skal tilstilles Nationalforsamlingen i Frankfurt og Gen. Wrangel (see Red. Fischers Opfordring i Gaars-Nrt.). Den er stilet i kraftige Udtryk og finder en saadan Anklang, at den underskrives af Alle og Enhver saavel i Sønderborg som overalt paa Als. Den er ogsaa paa sine Steder, bragt over til det slesvigske Fastland, og vil, trods Fjendens Mangfoldighed, ogsaa nok der erholde Underskrifter. Til de flygtede Slesvigere i Kongeriget er udgaaet Opfordring til at forene sig om en lignende Erklæring. – Flygtninge indtræffe endnu hertil hver Dag fra Fastlandet, melde Et og Andet, men intet Væsentligt. Misstemningen er almindelig blandt de tydske Officerer, der indsee, at de ere udsendte til at stride for en slet Sag. De hade derfor Schleswigholsteinerne, og de tydsksindede Jndvaanere behandles haanligt af de tydske Soldater, medens de dansksindede begegnes høfligt. En Flygtning fortalte forleden ved sin Ankomst, at han Aftenen for sin Flugt havde hørt en hannoveransk Officeer oplæse et Brev hjemmefra, hvori der i de bittreste Udtryk klagedes over den Nød, der ifølge Krigen herskede i Landet. Officeren kastede Brevet harmfuldt paa Jorden, udbrød i de heftigste Forbandelser over Ophavsmændene til dette usalige Felttog og Frankfurternes Vandvid; han tilføiede det Ønske, at de Herrer af Nationalforsamlingen, der havde forkastet Vaabenstilstanden, maatte stilles foran Dybbelbjerg, da vilde de nok faae andre Tanker. Dybbel er bleven en sand Skræk for de tydske Tropper, en Dødningebanke. En Flensborger fortalte, at naar de tydske Tropper gjorde sig skyldige i en eller anden Forseelse, truede man dem med, at de skulde marschere til Dybbel(Fædrel.)
Ribe Stifts Adresseaviser, 1848-08-21
Af Børsenhalle og Hamb. Korresp. for i Mandags meddele vi følgende: Fra Hannover hedder det under 11. Aug. fra god Kilde, at en Vaabenstilstand med Danmark er saa nær, at General Wrangel har betydet Centralmagten i Frankfurt at han ingen Tropper behøver mere. – Fra Frankfurt mældes at Preussen ikke alene er befuldmægtiget til at afslutte Vaabenstilstand, men endogsaa at indlede Underhandlingerne for den desinitive Fred. – Fra Stralsund mældes under 13 Aug., at General Below er reist derfra til Sverrig, og har ikke gjort nogen Hemmelighed af, at han havde det bedste Haab om at hans Sendelse vil lykkes og at endelig Afgjørelse var snart at vente. – Fra Rendsborg berettes under 15. Aug.,at den provisoriske Regering har begivet sig til Kiel for at aabne Stænderforsamlingen og for, som det hedder, at opløse samme strax igjen. – Fra Norden mældes, at 40 Mand Preussere og 3 Kurasserer, atter ere tagne af de Danske. – D. 14. bleve 10 Bønder førte ind til Rendsborg som Fanger, beskyldte for at have medvirket til, at de 33 preussiske Kurasserer bleve tagne tilfange ved Kristiansfeldt; endvidere ere 4 Borgere fra Haderslev blevne afleverede, beskyldte for at have staaet i Forbindelse med Fjenden (dette er imidlertid ikke beviist.) - Endvidere ere 120 lauenborgske Jægere, der paa det bestemteste have negtet at adlyde deres Foresatte og hverken ville arbeide eller exercere, blevne bortførte til Saarbrück, hvor Prindseforræderen fra Noer befinder sig, og hvor de skulle stilles for en Krigsret. – Fra Rendsborg, berettes endvidere under 15. Aug., at man der er meget beskjæftiget med den forestaaende Vaabenstilstand, som af Under-Statssekretær i Rigsministeriet Marr v. Gagern skal søges tilvejebragt. Beretningerne fra Norden lyde derimod krigerske - hedder det. En Omflytning af Tropperne finder atter Sted.
Ribe Stifts Adresseaviser, 1848-08-21
De brunsvigske Tropper ere d. 14, rykkede ind i Apenrade, Hanseaterne og Oldenborgerne i Flensborg og de preussiske Tropper nærmere mod Kongeaaen.
Ribe Stifts Adresseaviser, 1848-08-21
General Wrangel er brudt op med sin Generalstab og drager mod Norden. (Disse Bevægelser have vel ikke andet at betyde, end at Hr. Wrangel vil indtage den samme Stilling, som han havde ved de foregaaende Underhandlinger. – Man har i Kiel intet Haab til at de tidligere foreslaaede Vaabenstilstands-Betingelser ville blive væsentligt forandrede. Jmidlertid mener man, at de Anordninger, som den provisoriske Regering har foranstaltet siden 24. Marts, skulle blive ved Kraft (?). - Major v. Tann skal være ankommen til Rendsborg; man har frigivet ham paa den Betingelse, at en dansk Officeer frigives af tydsk Fangenskab. – J Husum har været Uroligheder mellem Havnearbeiderne, der vilde tiltvinge sig høiere Dagløn; Borgerne gjorde imidlertid snart Ende herpaa ved at gribe Hovedmændene. - Til Flensborg ankom fra Nyborg d. 8. d. M. følgende fangne Slesvigholsteinere, Pastor Schleikiær, Pastor Petersen, Grotrian, Heuermann, Joachim Luders og Forvalter Mathiesen i Travemunde. Dr. Steffens, Hofraad Barth og Kandidat Barth ville snart blive frikjendte og følge efter, hedder det. De have alle givet deres Æresord paa ikke at betræde Slesvigs Grund. (Man troer altsaa endnu paa Slesvigholsteinske Æresord.
Ribe Stifts Adresseaviser, 1848-08-21
Udnævnelser. Hs. Majestæt har allern, udnævnte Generalmajor, Kmherre W. T. v. Oxholm, Kommander af D. og Død., til Storkors af D., Konferentsraad. Deputeret i det kgl. Generaltoldkammer- og Kommerce-Kollegium Dr. phil. G. Garlieb, R. af D. og Domd., Kommand, af D. Kand. theol. C. C. F. C. A. Krog=Meyer til Diaconus i Satrup i Sønderborg Provsti. (B. T.) Ribe. J vort Referat i f. Av. om Forsamlingen her paa Byens Raadstusal d. 17. ds anførte vi, at nogle Ord til Danmarks Vælgere, som Stiftsprovst Dangaard talte, senere skulle blive meddeelte.
Ribe Stifts Adresseaviser, 1848-08-21
Vi meddele dem her, idet vi tilføje, at de, ifølge den Afstemning over dem, som fandt Sted i Forsamlingen, ere at betragte som et fra denne udgaaet Ord til Danmarks Vælgere.
Ribe Stifts Adresseaviser, 1848-08-21
Det kan vel ansees ufornødent at gjøre danske Borgere opmærksomme paa Betydningen af den Rigsforsamling, som nu forestaaer, og, som en Følge heraf, Betydningen af det Repræsentantvalg, som snart skal foretages. Men hvad der ikke er overflødigt at henlede Opmærksomheden paa, ere de Grundsætninger, hvorefter der bør vælges, og de Fordringer, man bør stille til de Mænd, som vælges. Der er flere Tidernes Tegn, som tyde hen paa, at Partier danne sig i enkelte Distrikter, hvilke ansee det for Rigsforsamlingens Opgave at nedbryde aldeles Kongemagten og - kun i Følge af en ubehagelig Nødvendighed – at bibeholde den indtil videre som en blot Skyggemagt, en tom Navneværdi. Vi mene, at ingen dansk Mand, som alvorligen har tænkt over og alvorligen ønsker sit Fædrelands Vel, kan ansee dette for at være den forestaaende Rigsdags Opgave. Denne maa vi derimod antage at være, at den skal søge at tilvejebringe en sand og rigtig Ligevægt imellem den hidtil alene bestaaende Regerings magt og Folkemagten, som nu af hiin indbydes til at træde op, ikke imod den, men ved dens Side for at virke Haand i Haand med den til Folkets sande Lykke. Det, hvortil vi altsaa Valget af Repræsentanter først bør see hen, er at finde besindige Fædrelandsvenner, der ret have fattet denne Opgave, som i alt, hvad de tale og virke paa Rigsforsamlingen have for Øje, at ingen af disse tvende Magter mister noget af det, som den tilkommer, at Folket faaer den Magt, som det behøver for igjennem sine frit valgte Repræsentanter at varetage sine Jnteresser og ved Lovgivning og Bestyrelse frit at ordne sine Anliggender, og at Kongen beholder den Magt, som ham bør, for at virke godt og forebygge ondt. Denne politiske Troesbekjendelse holde vi for, at danske vælgere nødvendig bør fordre af de sig fremstillende Candidater, og foruden denne ingen yderligere, naar man iøvrigt har forvisset sig, saavidt muligt, om Candidatens Dygtighed og med Grund kan forudsætte, at han vil samvittighedsfuldt deels selv overveje hvert enkelt Punkt, som bliver at optage i den fremtidige Grundlov, deels følge Discussionerne derover paa Forsamlingen for at komme til en klar Anskuelse af og sikker Overbeviisning om, hvad det bedste er, og da holde fast ved den saaledes erhvervede velgrundede Overbeviisning uden at lade sig henrive af Ultrapartiers Strøm.